Tunuliaqutasumik allakkiaq

Maji, 2021

**Kalaallit Nunaanni aalisakkanik pisuussutit malittarisassiuunneqartarneri anguniakkallu arlaliusut**

**Peder Andersen og Jens Paulsen**

**Aallaqqaasiut**

Kalaallit Nunaata aalisakkanik pisuussutaanik aningaasaqarnermi sunniuteqarluartumik atuineq IOK (Pisassiissutit nammineq pigisat niuerutigineqarsinnaasut) tunngavigalugit killilersuinerup atorneratigut qulaakkerneqarsinnaavoq, tak. Aalisarneq pillugu Ataatsimiititaliarsuup Oqallisissiaa, 2019, tassani aalisarneq pillugu politikkimi diamanti aamma saqqummiunneqarpoq. Tassani peqatigitillugu allaqqavoq piffisami sivikitsumi sivisuumilu aningaasaqarnermi annertunerpaamik pissarsinissap saniatigut allanik mianerisassaqarsinnaasoq. Oqallisissiami qup. 43-mi imatut allaqqasoqarpoq: *Tamatuma ilutigisaanik Aalisarneq pillugu Ataatsimiititaliarsuup eqqumaffigaa najukkami naammassisaqartarnermut aamma inuuniarnikkut mianerisassat eqqarsaatigalugit aalisarnermut politikip isumaliutiginissaa pisariaqartinneqarnersoq. Ataatsimiititaliarsuup paasinninnera malillugu pissusissamisuussaaq politikikkut isumaliutersuuteqarneq taama ittoq paasiuminartumik pissasoq tunngaviit tulliuttut aallaavigalugit: Najukkani ataasiakkaani inuuniarnikkullu mianerisassanik akuutitsinermi iluaqutit akornutillu, pisuussutinit iluanaarutinit akitsuummut tamakkiisuusumut appartitsisinnaasut, nassuiarneqassapput, qulaajaaffigineqassapput aamma sinaakkutinik aalajangersaanermut atatillugu ersarissarneqassapput”.*

Aalisarnermik IOK atorlugu killilersuineq angallatit sunniutikinnerpaamik aningaasaqartut pisassiissutinik pisinnaatitaaffiisa angallatinut aningaasaqarnermi sunniuteqarluarnerusunut piffissap ingerlanerani nuunneqarnissaannik kinguneqarpoq. Taamatuttaaq misilittakkat takutippaat aalisarnermi teknologimi ineriartorneq angallatit anginerusut atorneqalernerannik kinguneqartartoq, taamaalillunilu aalisarnerni assigiinngitsuni angallatit ikinnerusunut atorneqaleriartortartut, imaanngitsorli angallatit anginerusut amerlaneruleriartussasut. Tamassumani apeqqutaavoq angallatit immikkoortuisa ataasiakkaat aningaasaqarnermi sunniuteqarluarsinnaanerat, tassani teknologimik, aalisakkat akiinik aningaasartuutinillu ataqatigiissitsisoqarluni, tassunga ilanngullugu aqutsinermi piginnaasat.

Tamassumali aalisarneq pillugu politikkimi anguniakkanut allanut aningaasaqarnermi oqimaaqatigiissutsisoqarsinnaanera allanngortinngilaa.

**Aalisarneq pillugu politikkimi anguniakkat**

Piffissaq ungasinnerusoq isigalugu aalisarnermut politikkimi pissutsit uku nalinginnaasumik pingaartinneqartarput, tak. aalisarneq pillugu inatsimmi siunertat pillugit aalajangersakkat inatsimmi qaqugukkulluunniit atuuttartut ilaatigut makkuninnga imaqarsinnaasut:

1. Piffissaq sivisooq aningaasarsiornikkut sinneqartoornissaq.
2. Aalisarnermi, aalisakkerivinni aamma inuussutissarsiutini aalisarnermut attuumassuteqartuni suliffissaqartitsinissaq.
3. Aalisarnermi aningaasaqarnerup najukkanut pingaaruteqarnera, tassunga ilanngullugu ileqqunut najoqqutassanullu pingaaruteqarnera.
4. Inussutissarsiutip ingerlannerani isumaannaallisaanerit.
5. Aalisarnerup uumassusillit ataqatigiinnerinut sunniutai.

***A pillugu. Piffissaq sivisooq aningaasarsiornikkut sinneqartoornissaq***

Oqallisissiami saqqummiunneqartutut aamma tunuliaqutaasumillu allakkiani, erserpoq, IOK -mik aqutseriaaseqarneq tassaasoq aalisarnikkut naammaginarluartumik aningaasanik isaatitsiffiusinnaasoq. Assersuutigalugu paagaatassiilluni aalisarnermut sanilliullugu aalisarnermi aalisarsinnaassusikinnerunermik kinguneqassaaq aammalu angallatinut aalisariutaatileqatigiiffinnullu aningaasaqarnermi sunniuteqarluarnerusunut iluaqutaassalluni.

Pisariillisalaarlugu imatut oqartoqarsinnaavoq killilersuutit ”diamantimut” ilanngunneqartut ikinneruleriartortillugit, tassa diamanti anneruleriartortillugu aningaasarsiornikkut sinneqartoorutit amerlanersuleriartussapput, tak. Oqallisissiami diamanatimik allaaserinninneq.

***B pillugu. Aalisarnermi, aalisakkerivinni aamma inuussutissarsiutini aalisarnermut attuumassuteqartuni suliffissaqartitsinissaq***

Aalisarneq pillugu politikkimi aalisarnermik inuussutissarsiummi namminermi qaffasissumik suliffissaqartitsinissamik pingaartitsiviusumi taamalillunilu aalisarnermut toqqaannartumik atassuteqartumik suliffissaqartitsinermik siunertamik siuarsaaviusumi assersuutigalugu angallatit angissusaannut, aalisariaatsinut il.il. malittarisassatigut ilaatigut aalisarnermik killilersuisoqarsinnaavoq. Aalisarluannginnerusunik angallateqarneq pisassiissutit tamakkerlugit pisarinissaannut aalisartut amerlanerusut sulisorineqarnissaannik pissutsit taamaaginnartillugit kinguneqassaaq.

Aalisakkanik suliffissuarni suliffissaqartitsineq isumagineqassappat tamanna pisat annertussusaannut tulaassisussaatitaanermullu atalluinnarpoq. Pisat annertussusaat nungusaataanngitsumik aalisarnermut uani tunngassuteqarput taamaammallu aalisarnermi aningaasaqarnerup imminut nappassinnaaneranut akerliunani.

TAC-p (pisarineqarsinnaasutut tamarmiusutut akuerineqartup) nungusaataannginnissaa qaangerlugu aalisarsinnaanermut akuersissutinik pisassiissutinillu tunniussineq aalisarnermi qaffasissumik allanngoranngitsimillu suliffissaqartitsineqrmut piffissami sivisuumi akerlianik akerliussaaq.

Taamaammat tulaassisussaatitaaneq atorlugu tunisassiorfinni suliffissaqartitsinerup siuarsarnissaa aalisarnermi aningaasatigut sinneqartoornissaq aporaasinnaapput.

Inussutissarsiutini aalisarnermut pilersunut tunngatillugu pissutsit arlalliupput pissutsinullu akerliullutik. Pingaarnerpaatut pisuni amerlanerni pissutsit imaapput aalisarnerrmi imminut nappassinnaasumik aningaasaqarneq aalisarnerup kingunerisaanik inuussutissarsiutinut iluaqutaasoq, tulaassisussaatitaanerli nammineq aalisarnerup kingunerisaanik inuussutissarsiutinut iluaqutaasinnaassaaq.

Najukkami sulisut atorlugit suliffissartitsinerulerneq, tassunga aamma ilanngullugit angallatini inuusuttut qaffasingaatsiartumik aningaasarsiaqartinneqartut atorlugit, siuarsarniarlugu aalisarsinnaanermut akuersissuteqarnissamut piumasaqaatit periarfissaapput sakkunillu taamaattunik atuineq sulisunik ilinniarluarsimasunik sulisussarsiornermi ajornartorsiutaasinnaasunut oqimaaqatigiissinneqassapput. Ajornartorsiutaasinnaasut pisortat-namminersortut ilinniartsinermut pilersaarutaat, aatsitassarsiornermut il.il. piumasaqaatitulli (isumaqatigiissutit IBA-t) aalisarsinnaanermut akuersissutinut piumasaqaatit ilanngullugit atorlugit ilaatigut pinngitsoortinneqarsinnaapput.

***C pillugu.*** *Aalisarnermi aningaasaqarnerup najukkanut pingaaruteqarnera, tassunga ilanngullugu ileqqunut najoqqutassanullu pingaaruteqarnera*

Sumiiffiit ilaat aalajangersimasut aalisarnikkut politikkimi salliutinneqassappata aamma ileqqut najoqqutassallu illersorneqassappata, tamanna pisinnaavoq aalisarsinnaanermut pisinnaatitsinernut immikkut ittunik piumasaqaatitalersuinikkut. Suut tamarluinnaasa ilanngullugit allattorneqarsinnaanngillat, uanili assersuutissat arlallit taaneqarsinnaapput:

* Sumiiffiit ataasiakkaat salliutinneqassappata illersorneqarlutillu, tamanna IOK-mik periutsimi ajornarpallaanngitsumik ingerlanneqarsinnaavoq. Pingaartumik sumiiffiit aalajangersimasut IOK-mik periuseqarnermi siuarsarneqartunik naleqqussaanernut kissaatigineqanngitsunut illersuisunik piumasaqaatit atorlugit IOK-mit pigisat inatsisip ilaatut ammasumik tunniunneqarsinnaapput.
* Angallatit aalisariutaatileqatigiiffiillu kommunini, illoqarfinni nunaqarfinnilu aalajangersimasuni angerlarsimaffeqartut, IOK-mit pigisat kikkunnulluunniit sumiiffiup aalajangersimasup avataaniittunut niuerutigineqannginnssaannik piumaaqaateqarfigineqarsinnaapput. Tulaasisussaatitaanerup umiarsualivimmut il.il. aalajangersimasumut atatinneqarnissaa piumasaqaasinnaavoq.
* Angallatit immikkoortui aalisariaatsillu aalajangersimasut illersorneqarnissaat siuarsarneqarnissaalluunniit kissaatigineqarpat pisassiissutinit tunniunneqartussat taakkununnga immikkoortinneqarsinnaapput allanullu taamaallaat angallatit immikkoortuata aalisariaatsillu assinganik atuisunut tunniunneqarsinnaanerat killilersuutaalluni. Taamatuttaaq assersuutigalugu aalisartut inuusuttut periarfissaat salliutinneqassappata periuseq atorneqarsinnaavoq.

Qanorluunniit pisoqaraluarpat IOK-mik periutsip atuutilersinneratigut tamassumaluunniit kingorna aalisarsinnaanermut akuersissutit sivitsornerannut atatillugu anguniakkat taamaattut ajornanngikannersumik salliutinneqarsinnaapput.

Qanorluunniit pisoqaraluarput piumasaqaatit sumiiffinnik, ileqqunik salliutitsissutaasussat aalisarsinnaanermut pisinnaatitaaffinnik tunniussinerni suniluunniit ilanngutissalugit pingaaruteqarpoq. IOK-mik periutsimi killilersuutit amerlanerutillugit allaffissornermi nakkutilliinermilu iliuutsit annertunerulertussaapput. Taamaalilluni pissutsit taamaattut killilersuinerit taamaattut aningaasaqarnermi allaffissormilukingunissaanik ataatsimut nalilersuinermi aamma ilanngunneqassapput.

***D pillugu. e. Aalisarnerup uumassusillit ataqatigiinnerinut sunniutai***

Inussutissarsiutip ingerlannerani isumaannaallisaaneritAalisarsinnaanermut pisinnaatitaaffinnik agguaanermi aalisarnermi isumannaallisaanerup siuarsarneqarnissaa piumasaqaataavoq, tassani aamma ilinniagaqarnermi piumasaqaatit. Piumasaqaatit taamaattut mianerisassallu allat imminnut aporaattuusariaqanngillat, pingaartumik ilinniagaqarnikkut pikkorissarnikkullu piumasaqaatit taamaattut eqqortinneqarnissaannut periarfissat pisariaqartut eqqortinneqarpata.

***E pillugu.*** *Aalisarnerup uumassusillit ataqatigiinnerinut sunniutai*

Aalisarnerup uumassusillit ataqatigiinnerannut sunniinerani pineqarsinnaapput aalisakkat killilersorneqartut aalisakkallu allat, tassunga ilanngullugit miluumasut imarmiut timmissallu kisiannili aamma immap naqqani uumasut il.il.

Ataatsimut isigalugu atuuppoq pissutsinik taamaattunik mianerinninneq pisinnaatitaaffinnut tunniunneqartut piumasaqaatinut atasariaqarnerat.

IOK tunngavigalugu periutsimi aalisakkanik killilersorneqartunik nungusaataaanngitsumik atuinermi mianerisassat TAC-mik aalajangiinerup ataatsimut isigalugu ilagissavaa, pissutsillu allat immikkut iliuuseqarfigineqassallutik. Tamanna killilersueriaatsini allani aamma atuuppoq. Tassaasinnaapput sumiiffiit matoqqasut, piffissat matoqqasut, atortut illersuutit atortunulluunniit piumasaqaatit allat.

**Mianerisassanik akunnattoorutinillu taakkununnga atasunik oqimaaqatigiissitsinermut ajornanngitsumik aaqqiissutissaqanngilaq**

Arlaliusunik anguniagaqartoqarpat toqqaanissamut ajornanngitsumik aaqqiissutissaqanngilaq. Mianerisassat/anguniakkat ataasiakkaat pingaaruteqassusiat soorunami polikkimut tunngagajussapput. Taamaalilluni mianerisassat ataasiakkaat pingaaruteqassusiat pissutsinut ajoranngitsumik ”piviusorsiortumilluunniit” aaqqiissutissaqanngitsunut atagajuttarput.

Aamma pissutsit taamaattut pingaaruteqassusianni piffissaq apeqqutaassaaq. Assersuutigalugu aalisarnermi suliffissaqartitsinerup pingaaruteqassusia piffissami aalajangersimasumi suliffissaqartitsinermi siunissamullu ilimagineqartut apeqqutaassapput, tassunga ilanngullugit inuussutissarsiutini allani suliffissaqartitsinermi akissarsianilu pissutsit qanoq ittuunersut.

Suliffissaqartitsineq misilittakkat tunngavigalugit piffissap ingerlanerani allanngussaaq. Inuussutissarsiorneq nunallu immikkoortui pillugit politikkimi mianerisassat aallaavigalugit aalisarnermik inuussutissarsiutip immikkoortualunngorlugu aqunneratigut inuiaqatigiinni aningaasaqarneq ajoquseriartuaarneqariaannaavoq.

Pissutsit taakku aalisarnerup tunisassiorfiillu teknologimi annertuumik allanngoriartornerannit annertusisinneqartarput, tamakkulu nammineq angallatit annertusiartuinnartumik aalisarsinnaaleriartornerannut allanngoriartussapput, tamannalu aalisarsinnaanermut periarfissat allanngunngippata aaqqissuussaanerup ineriartornerani ikinnerusunik angallateqarneranik kinguneqassaaq.

Taamatuttaaq aalisakkanik tunisassiorfiit ineriartortarput, taakkunanilu suliffissaqartitsineq tamarmiusoq appariartussalluni sulisunullu tunngatillugu piginnaasaqarnissamik piumasaqaatit annertusissallutik. ineriartorneq taamaattoq siunissami ingerlaqqissasoq Ilimagineqartariaqarpoq.

**Ilisimasaqarneq tunngavigalugu akunnattoorutinik aaqqiineq**

Oqallisissiami imatut allaqqasoqarpoq: ”*Sumiiffinni ataasiakkaani pissutsit aamma isumaginninnermi mianerisassat ilanngunneqarnerini, taakku pisuussutit iluanaarutigineqarsinnaanerinut annikillisaanissaat ilanngullugit sammineqassapput, iluaqutissartaat aamma ajoqutissartaat allaaserineqarlutik, saqqummiunneqarlutik aamma erseqqissarneqarlutik, sinaakkutassanik aalajangersaanernut sanilliullugit”*

Aningaasaqarnermi pissutsit annikitsut pinnagit pissutsiniallani iluaqutit ajoqutillu allaaserisinnaajumallugit, paasinarsarsinnaajumallugit takuneqarsinnaalersikkumallugillu taakku takuneqarsinnaalersinneqarnissaat, oqallisigineqarnissaat pingaarnersiornissaallu pisariaqarpoq. Tamanna tunngavigalugu taakku kingunissaannik sukumiinerusumik nalilersuisinnaasoqarsinnaassaaq, tassunga ilanngullugu piffissami sivkitsumi sivisuumilu pissusissaalerumartut.

Taamatut nalilersuineq inussutissarsiutit allat ineriartorneranni aamma ingerlanneqarsinnaavoq. Uumassusillit ataqatigiinnerannik sunniineq eqqarsaatigalugu aamma mianerisassat suut immikkut isiginiarneqassanersut aama oqallisigineqartariaqarpoq, tassunga aamma ilanngullugu Kalaallit Nunaata nunat tamat akornanni pisussaaffiinut tunngatillugu.